Motivene ble ofte tegna på grunnlag av fotografier, men Hohlwein stiliserte dem på en dekorativ og formsikker måte. Han skapte slående grafisk design og illustrasjonskunst ved å avbilde én eller noen få hovedfigurer i enkle, ofte dramatiske komposisjoner. Tegningen var klart definert og fargene sterke, med grafiske flatevirkninger og overdrevne kontraster mellom lys og skygge.